Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 552/13/5502	Čadca, 16.10.2014
EEČ : 2-37-219-2014

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Čadca
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.9.2013, spisová značka Pv 552/13/5502, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Proti obvinenému bolo uznesením Okresnej prokuratúry v Čadci pod sp. zn. Pv 552/13/5502- 8 zo dňa 24. septembra 2013 podľa § 216 ods. 1 Trestného poriadku podmienečne zastavené trestné stíhanie so skúšobnou dobou v trvaní 12 (dvanásť) mesiacov, pre prečin úverového podvodu podľa § 222 ods. 1 Trestného zákona, na tom skutkovom základe, že dňa 21.04.2012 v Obchodnom dome TESCO, na ul. Americkej 47 v meste Plzeň, okres Plzeň, v Českej republike, prostredníctvom pracovníka spoločnosti Home Credit, a. s. XXXXX uzatvoril so spoločnosťou Home Credit, a. s. XXXXX úverovú zmluvu č. XXXXX na nákup tovaru a to notebooku zn. Hewlettt Packard Pavilion G6 v celkovej hodnote 8.999,- Kč, na základe ktorej mu bol poskytnutý spotrebný úver v sume 8.999,- Kč, ktorý mal následne v zmysle splátkového kalendára uhrádzať v mesačných splátkach po 989,- Kč počnúc dňom 21.05.2012, kde však žiadnu zo splátok neuhradil, pričom už v čase uzatvárania zmluvy vedel, že splátky neuhradí, nakoľko mu to nedovoľovala finančná situácia, keďže nemal dostatočný príjem, tiež do žiadosti o úver uviedol, že je zamestnaný na dobu neurčitú, uviedol zamestnávateľa a aj výšku príjmu 16.000,- Kč mesačne, čo bolo podmienkou pre poskytnutie úveru, hoci v tom čase mal uzatvorenú zmluvu na dobu určitú do 17.07.2012, teda nemal garantovaný dostatočný príjem počas celej doby splácania úveru a nepoberal ním prezentovaný príjem, kde samotnú zmluvu uzatvoril len za účelom financovania a získania tovaru- notebooku, čím spoločnosti Home Credit, a. s. Moravské námestie 249/8 XXXXX spôsobil škodu v sume najmenej 8.999,- Kč, t. j. 361,30 €.

Uznesením prokurátora Okresnej prokuratúry XXXXX zo dňa 24.9.2013, spisová značka Pv 552/13/5502, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením Okresnej prokuratúry v Čadci pod sp. zn. Pv 552/13/5502- 8 zo dňa 24. septembra 2013 bolo podľa § 216 ods. 1 Trestného poriadku podmienečne zastavené trestné stíhanie proti obvinenému XXXXX pre prečin úverového podvodu podľa § 222 ods. 1 Trestného zákona, na tom skutkovom základe, ako je uvedené vo výrokovej časti tohto uznesenia. 

Podľa § 216 ods. 2 Trestného poriadku bola obvinenému XXXXX určená skúšobná doba v trvaní 12 (dvanásť) mesiacov. Uznesenie o podmienečnom zastavení trestného stíhania nadobudlo právoplatnosť dňa 04.10.2013 a skúšobná doba uplynula dňa 04.10.2014.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z vyžiadaných správ od Okresného úradu, odboru všeobecnej vnútornej správy v Čadci, od OO PZ SR v Turzovke, od Mestského úradu v Turzovke, ako i z odpisu z registra trestov bolo zistené, že sa obvinený v skúšobnej dobe nedopustil protiprávneho konania, ktoré by bolo dôvodom na vyvodenie záveru o tom, že sa neosvedčil, pre priestupok nebol postihnutý a v mieste trvalého bydliska požíva dobrú povesť. Obvinený v registri trestov nemá novší záznam. 

Nakoľko obvinený XXXXX v skúšobnej dobe podmienečného zastavenia trestného stíhania viedol riadny život, boli splnené podmienky uvedené v ustanovení § 217 ods. 1 Trestného poriadku, a preto som rozhodol tak, ako je uvedené vo výrokovej časti tohto uznesenia. 

Právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e/ Trestného poriadku.

Poučenie:
Proti tomuto uzneseniu je v zmysle § 217 ods. 3 Trestného poriadku prípustná sťažnosť, ktorú môže obvinený a poškodený podať do 3  dní od jeho doručenia na Krajskú prokuratúru v Žiline cestou Okresnej prokuratúry v Čadci. Sťažnosť má odkladný účinok. 

Mgr. Roman Lendóci
prokurátor